Návrh nariadenie Rady (ES, EURATOM) ktorým sa zrušuje nariadenie č. 6/66/Euratom, nariadenie Rád č. 121/66/EHS, nariadenie č. 7/66/Euratom, nariadenie Rád č. 122/66/EHS a nariadenie č. 174/65/EHS, nariadenie Rád 14/65/Euratom /* KOM/2005/0289 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 21.6.2005 KOM(2005) 289 v konečnom znení Návrh NARIADENIE RADY (ES, EURATOM) ktorým sa zrušuje nariadenie č. 6/66/Euratom, nariadenie Rád č. 121/66/EHS, nariadenie č. 7/66/Euratom, nariadenie Rád č. 122/66/EHS a nariadenie č. 174/65/EHS, nariadenie Rád 14/65/Euratom (predložená Komisiou) DÔVODOVÁ SPRÁVA RÁMEC NÁVRHU | Zámery a ciele návrhu Nariadenie Rady (ES, Euratom) č. 723/2004 z 22. marca 2004 zmenilo a doplnilo nariadenie (EHS, Euratom, ESUO) č. 259/68, ktorým sa stanovuje služobný poriadok úradníkov Európskych spoločenstiev a platné predpisy pre ostatných zamestnancov Spoločenstiev. Nariadenie okrem iného zrušilo články 14a a 14b prílohy VII a článok 39 prílohy VIII k služobnému poriadku. Tieto články sa vzťahovali na: - Pridelenie príspevkov na ubytovanie a dopravu. S cieľom zabezpečiť implementáciu článkov 14a a 14b prílohy VII k služobnému poriadku, Rady prijali nariadenie č. 6/66/Euratom, 121/66/EHS, ktoré ustanovuje zoznam miest, pre ktoré je možné poberať príspevok na ubytovanie, ako aj maximálnu výšku a podmienky poskytovania tohto príspevku a nariadenie č. 7/66/Euratom, 122/66/EHS, ktoré ustanovuje zoznam miest, pre ktoré je možné poberať príspevok na dopravu, ako aj maximálnu výšku a podmienky poskytovania tohto príspevku. - Prijatie tabuliek úmrtnosti a invalidity a zákona o predpokladanom pohybe platov, ktoré sa používajú pri výpočte poistných matematických hodnôt rozpočtovými orgánmi. Parametre výpočtu poistných matematických hodnôt boli stanovené v nariadení č. 174/65/EHS, nariadení Rád č. 14/65/Euratom a prijaté na implementáciu článku 39 prílohy VIII k služobnému poriadku. Po revízii služobného poriadku sú tieto nariadenia bezpredmetnými. V záujme jasnosti a právnej istoty je vhodné, aby boli zrušené. | Všeobecný rámec Návrh spadá do všeobecnejšieho rámca operácie stanovujúcej zrušenie 84 uplatňovaných ustanovení, ktoré sa stali bezpredmetnými v dôsledku revízie služobného poriadku. Ďalšími príslušnými ustanoveniami sú spoločné pravidlá inštitúcií, všeobecné vykonávacie ustanovenia, rozhodnutia Komisie a záverečné rozhodnutia vedúcich administratívnych oddelení. | Platné ustanovenia v oblasti návrhu V oblasti návrhu neexistujú platné ustanovenia (s výnimkou tých, ktorých zrušenie je navrhnuté). | Koherencia s ostatnými politikami a cieľmi Európskej únie Návrh je v súlade s cieľom zlepšiť transparentnosť a právnu istotu zrušením právnych ustanovení, ktoré sa stali bezpredmetnými. | KONZULTÁCIA SO ZÚčASTNENÝMI STRANAMI A ODHAD DOPADU | Konzultácia so zúčastnenými stranami | Použité metódy konzultácie, hlavné sledované sektory a všeobecný profil respondentov Návrh bol predmetom predbežnej dohody s profesijnými a odborovými organizáciami v zmysle článku 24b služobného poriadku. Zamestnanecký výbor Komisie a Výbor pre služobný poriadok (pozri článok 10 služobného poriadku) boli tiež konzultované. | Zhrnutie odpovedí podľa spôsobu, akým boli získané a akým boli zohľadnené Konzultované strany vyjadrili pozitívne stanovisko bez navrhnutia zmien a doplnení. | Vypracovanie a použitie znaleckého posudku | Nebolo potrebné odvolať sa na externý znalecký posudok. | Odhad dopadu Alternatívna možnosť by bola udržať tri uvedené nariadenia, čo by bolo v protiklade s cieľom týkajúcim sa zlepšenia právnej istoty a transparentnosti. Predložený návrh sa podieľa na „prečistení“ acquis communautaire, ktoré by malo zahŕňať jedine ustanovenia praktického rázu. | PRÁVNE PRVKY NÁVRHU | Súhrn navrhovaných opatrení Zrušenie troch nariadení Rady, ktoré sa stali bezpredmetnými v dôsledku revízie služobného poriadku. | Právny základ Služobný poriadok úradníkov Európskych spoločenstiev. | Princíp subsidiarity Návrh sa týka oblasti, ktorá spadá do výlučnej právomoci Spoločenstva. Princíp subsidiarity sa teda neuplatňuje. | Princíp proporcionality Návrh je v súlade s princípom proporcionality z nasledujúcich dôvodov: | Návrh stanovuje zrušenie troch nariadení, čo je cieľ, ktorý sa nedá dosiahnuť jednoduchšími prostriedkami. | Návrh nie je príčinou finančného alebo administratívneho zaťaženia pre Spoločenstvo alebo členské štáty. | Výber nástrojov | Navrhovaný (-é) nástroj (-e): nariadenie. | Iné nástroje by neboli primerané z nasledujúcich dôvodov: Ide o zrušenie troch nariadení, ktoré musí byť nevyhnutne zahrnuté v jednom nariadení. | DOPAD NA ROZPOčET | Návrh nemá dopad na rozpočet Spoločenstva. | DODATOčNÉ INFORMÁCIE | Zjednodušenie | Návrh zavádza zjednodušenie legislatívneho rámca. | Návrh umožňuje zredukovať acquis communautaire. | Zrušenie platných právnych ustanovení Prijatie návrhu bude viesť k zrušeniu určitých právnych ustanovení. | 1. Návrh NARIADENIE RADY (ES, EURATOM) ktorým sa zrušuje nariadenie č. 6/66/Euratom, nariadenie Rád č. 121/66/EHS, nariadenie č. 7/66/Euratom, nariadenie Rád č. 122/66/EHS a nariadenie č. 174/65/EHS, nariadenie Rád 14/65/Euratom RADA EURÓPSKEJ ÚNIE, so zreteľom na Služobný poriadok úradníkov Európskych spoločenstiev a na podmienky zamestnávania ostatných zamestnancov Spoločenstiev stanovené v nariadení (EHS, Euratom, ESUO) č. 259/68[1], so zreteľom na návrh Komisie, so zreteľom na stanovisko Výboru pre služobný poriadok, keďže: (1) Nariadenie č. 6/66/Euratom, nariadenie Rád č. 121/66/EHS z 28. júla 1966, ktorými sa ustanovuje zoznam miest, pre ktoré je možné poberať príspevok na ubytovanie, ako aj maximálnu výšku a podmienky poskytovania tohto príspevku[2] ustanovuje podrobné pravidlá na uplatnenie článku 14a prílohy VII k služobnému poriadku. Keďže uvedený článok bol zrušený nariadením Rady (ES, Euratom) č. 723/2004 z 22. marca 2004, ktorým sa mení a dopĺňa Služobný poriadok úradníkov Európskych spoločenstiev a platné predpisy pre ostatných zamestnancov Spoločenstiev[3], nariadenie č. 6/66/Euratom, 121/66/EHS sa stalo bezpredmetným. (2) Nariadenie č. 7/66/Euratom, nariadenie Rád č. 122/66/EHS z 28. júla 1966, ktorým sa stanovuje zoznam miest, pre ktoré je možné poberať príspevok na ubytovanie, ako aj maximálnu výšku a podmienky poskytnutia tohto príspevku[4], ktoré sa týkajú podrobných pravidiel získania príspevku na dopravu podľa článku 14b prílohy VII k služobnému poriadku. Tento článok bol taktiež zrušený, a to nariadením (ES, Euratom) č. 723/2004. (3) Nariadenie č. 174/65/CEE, nariadenie Rád č. 14/65/Euratom z 28. decembra 1965, ktoré stanovuje tabuľky úmrtnosti a invalidity a zákona o predpokladanom pohybe platov používaných pri výpočte poistných matematických hodnôt podľa služobného poriadku úradníkov Európskych spoločenstiev[5], ktoré bolo schválené na zabezpečenie uplatnenia článku 39 prílohy VIII k služobnému poriadku, bolo taktiež zrušené nariadením (ES, Euratom) č. 723/2004. (4) V záujme jasnosti a právnej istoty je nevyhnutné zrušiť citované nariadenia Rád, ktoré sa stali bezpredmetnými, PRIJALA TOTO NARIADENIE: Článok 1 Nariadenie č. 6/66/Euratom, 121/66/EHS, nariadenie č. 7/66/Euratom, 122/66/EHS a nariadenie č. 174/65/EHS, 14/65/Euratom sa zrušujú. Článok 2 Toto nariadenie nadobúda účinnosť siedmym dňom nasledujúcim po jeho uverejnení v Úradnom vestníku Európskej únie . Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli Za Radu predseda [1] Ú. v. ES L 56, 4.3.1968, s. 1. Nariadenie naposledy zmenené a doplnené nariadením (ES, Euratom) č. 31/2005 (Ú. v. EÚ L 8, 12.1.2005, s. 1). [2] Ú. v. ES L 150, 12.8.1966, s. 2749. Nariadenie naposledy zmenené a doplnené nariadením Rady (ESUO, ES, Euratom) č. 3358/94 (Ú. v. ES L 356, 31.12.1994, s. 1). [3] Ú. v. ES L 124, 27.4.2004, s. 1. [4] Ú. v. ES L 150, 12.8.1966, s. 2751. Nariadenie naposledy zmenené a doplnené nariadením Rady (ES, ESUO, Euratom) č. 2460/98 (Ú. v. ES L 307, 17.11.1998, s. 4). [5] Ú. v. ES L 226, 31.12.1965, s. 3309.